cyanic-selkie/wikianc huggingface dataset:
ক্রিস্টিয়ান ডি দুভ
পরিণয়
দে দুভ ১৯৪৩ সালের ৩০ সেপ্টেম্বর জেনিন হারম্যানের সাথে পরিণয়সূত্রে আবদ্ধ হন। তাদের দুই পুত্র, অঁরি ও অ্যালেন, এবং দুই কন্যা, অ্যান ও ফ্রাসোয়াঁ রয়েছে। জেনিন ২০০৮ সালে, ৮৬ বছর বয়সে মৃত্যুবরণ করেন।
মৃত্যু
তার ইচ্ছানুসারে দে দুভের শবদেহ দাহ করা হয়, এবং তার দেহভস্ম পরিবার ও বন্ধুবান্ধবদের মধ্যে বিলিয়ে দেওয়া হয়।
পুরস্কার ও সম্মাননা
দে দুভ ১৯৬০ সালে জীব ও চিকিৎসাবিজ্ঞানের জন্য প্রদত্ত ফ্রাঁকি পুরস্কার পান, এবং ১৯৭৪ সালে শারীরতত্ত্ব বা চিকিৎসাবিজ্ঞানে নোবেল পুরস্কার অর্জন করেন। বেলজিয়ামের রাজা বুদোয়াঁ কর্তৃক ১৯৮৯ সালে তিনি ভাইকাউন্ট এর সম্মানে ভূষিত হন। তিনি ১৯৬৭ সালে গার্ডনার ফাউন্ডেশন আন্তর্জাতিক পুরস্কার, এবং ১৯৭৩ সালে রয়্যাল নেদারল্যান্ড শিল্পকলা ও বিজ্ঞান পরিষদ কর্তৃক ড. এইচপি হাইনেকেন জৈবরসায়ন ও জৈবপদার্থবিদ্যা পুরস্কার লাভ করেন।
তিনি ১৯৭৫ সালে জাতীয় বিজ্ঞান পরিষদ (যুক্তরাষ্ট্র) এর বিদেশি সদস্য হিসেবে নির্বাচিত হন। তিনি গ্রেট ব্রিটেনের জৈবরাসায়নিক সমিতি কর্তৃক ১৯৭৮ সালে হার্ডেন পদকে; আলবানি মেডিক্যাল কলেজ কর্তৃক ১৯৮১ সালে থিওবল্ড স্মিথ পুরস্কারে; ১৯৮৫ সালে হিমেনেজ দিয়াজ পুরস্কার; ১৯৮৬ তে মেডিক্যাল কলেজ অফ ভার্জিনিয়া কর্তৃক জৈবরসায়নের উদ্ভাবক পুরস্কার (Innovators of Biochemistry); ১৯৮৯ সালে ই.বি. উইলসন পদকে ভূষিত হন।
তিনি রাজকীয় চিকিৎসা পরিষদ, বেলজিয়ামের রাজকীয় রয়্যাল বিজ্ঞান, কলা ও সাহিত্য পরিষদ; ভ্যাটিকানের পন্টিফিকাল বিজ্ঞান পরিষদ; আমেরিকান বিজ্ঞান পরিষদ; ফরাসি জাতীয় চিকিৎসা পরিষদ; প্যারিস বিজ্ঞান পরিষদ;  (Deutsche Akademie der Naturforscher Leopoldina); এবং আমেরিকান দার্শনিক সমাজ- এর সদস্য ছিলেন। তিনি ১৯৮৮ সালে রাজকীয় পরিষদের বিদেশি সদস্য (ForMemRS) হিসেবে নির্বাচিত হন। এছাড়াও, তিনি সারা বিশ্বের ১৮টি বিশ্ববিদ্যালয় থেকে সম্মানসূচক ডক্টরেট উপাধিতে ভূষিত হন।
উত্তরাধিকার
১৯৭৪ সালে দে দুভ লুভাঁ ক্যাথোলিক বিশ্ববিদ্যালয়ে বহুশাস্ত্রীয় জৈবচিকিৎসা গবেষণা ইন্সটিটিউট প্রতিষ্ঠা করেন, যার আদি নাম ছিল আন্তর্জাতিক কোষীয় ও আণবিক রোগবিজ্ঞান ইন্সটিটিউট (আইসিপি)।
তিনি ১৯৯১ সাল পর্যন্ত এর প্রেসিডেন্ট ছিলেন। তার আশিতম জন্মদিনে, ১৯৯৭ সালে এর পুনঃনামকরণ করা হয় ক্রিশ্চিয়ান দে দুভ কোষীয় রোগবিজ্ঞান ইন্সটিটিউট হিসেবে। ২০০৫ সালে এর নাম আরও সংক্ষিপ্ত করে দে দুভ ইন্সটিটিউট রাখা হয়।
দে দুভ ছিলেন বেলজিয়ান জৈবরসায়ন ও আণবিক জীববিজ্ঞান সমিতি’র অন্যতম প্রতিষ্ঠাতা সদস্য ছিলেন, যা ১৫ সেপ্টেম্বর ১৯৫১ সালে প্রতিষ্ঠিত হয়।
গুরুত্বপূর্ণ বৈজ্ঞানিক পরিভাষার উদ্ভাবক হিসেবে দে দুভ স্মরণীয় হয়ে আছেন। ১৯৫৫ সালে তিনি লাইসোসোম শব্দটির প্রচলন করেন, ১৯৬৬ সালে পারঅক্সিসোম, এবং ১২-১৪ ফেব্রুয়ারি ১৯৬৩ সালে লন্ডনে সিবা ফাউন্ডেশন আয়োজিত লাইসোসোম শীর্ষক আলোচনা-সভা তে একই সাথে autophagy, endocytosis, এবং exocytosis শব্দগুলোর প্রবর্তন করেন, যখন তিনি “শব্দ-উদ্ভাবনের মেজাজে ছিলেন”।
দে দুভের জীবন, যার মধ্যে তার নোবেল পুরস্কার জয়ী গবেষণা-কর্মও অন্তর্ভুক্ত, এবং জীববিজ্ঞানের প্রতি তার অগাধ অনুরাগ নিয়ে, অরেলি ওয়াইন্যান্টস (Aurélie Wijnants) এর পরিচালনায় তৈরি হয়েছে প্রামাণ্যচিত্র নোবেল পুরস্কারের প্রতিকৃতি : ক্রিশ্চিয়ান দে দুভ (Portrait de Nobel : Christian de Duve)। এটি ২০১২ সালে ইউরোচ্যানেলে প্রথম প্রচারিত হয়।
মিরুখালী ইউনিয়ন
মিরুখালী বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
মিরুখালী ইউনিয়নের আয়তন ৮,৫৫২ একর।
প্রশাসনিক কাঠামো
মিরুখালী ইউনিয়ন [মঠবাড়িয়া উপজেলা]র আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
৩নং মিরুখালী ইউনিয়ন পরিষদ।
চেয়ারম্যান ও মেম্বার গণের তালিকা "২০২১-
চেয়ারম্যানঃ- মোঃ আবু হানিফ খাঁন-৩নং মিরুখালী ইউ,পি।
ইউ,পি সদস্য- মোঃ আব্দুস সোবহান হাওলাদার ১নং ওয়ার্ড (দেবিপুর)।
মোঃ মনির হাওলাদার ২নং ওয়ার্ড (বাঁশবুনিয়া)।
মোঃ আঃ ছালাম খলিফা ৩নং ওয়ার্ড (ছোটশৌলা)।
মোঃ বাবলু আকন ৪নং ওয়ার্ড (বড়শৌলা)।
মোঃ মোয়াজ্জেম হোসেন মুন্সী ৫নং ওয়ার্ড (ওয়াহেদাবাদ,গোপখালী)।
মোঃ ঈসমাইল খান ৬নং ওয়ার্ড (ছোট হারজী)।
মোঃ রফিকুল ইসলাম রফিক ৭নং ওয়ার্ড (বাদুরা,উত্তর মিরুখালী)।
মোঃ কবির ৮নং ওয়ার্ড (নাগ্রাভাংগা)।
মোঃ মেহেদী হাসান মেরিন ৯নং ওয়ার্ড (মিরুখালী)।
মোসাঃ বিউটি বেগম-সংরক্ষিত মহিলা সদস্য-১. ১,২,৩(দেবিপুর,বাঁশবুনিয়া,ছোটশৌলা)।
মোসাঃ রেনু -সংরক্ষিত মহিলা সদস্য-৩. ৭,৮,৯(বাদুরা,নাগ্রাভাংগা,মিরুখালী)।
জনসংখ্যার উপাত্ত
২০১১ সালের আদমশুমারি অনুযায়ী মিরুখালী ইউনিয়নের মোট জনসংখ্যা ২৩,৪০২ জন। এর মধ্যে পুরুষ ১১,২৬৬ জন এবং মহিলা ১২,১৩৬ জন। মোট পরিবার ৫,৫২৩টি।
শিক্ষা
২০১১ সালের আদমশুমারি অনুযায়ী মিরুখালী ইউনিয়নের সাক্ষরতার হার ৬১.৬%।
আমোদঘাটা
আমোদঘাট ভারতের পশ্চিমবঙ্গ রাজ্যের হুগলি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে আমোদঘাট এর জনসংখ্যা হল ৬৮৬৪ জন। এর মধ্যে পুরুষ ৫১% এবং নারী ৪৯%।
আমোদঘাট শহরের সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%; তার চাইতে আমোদঘাট এর সাক্ষরতার হার বেশি।
আমোদঘাট এর জনসংখ্যার ৯% হল ৬ বছর বা তার কম বয়সী।
আ ফিস্ট ফর ক্রোস
আ ফিস্ট ফর ক্রোস (ইংরেজি: A Feast for Crows; বাংলা অনুবাদ: কাকের ভোজ) হল মার্কিন লেখক জর্জ আর. আর. মার্টিন রচিত মহাকাব্যিক ফ্যান্টাসি আ সং অব আইস অ্যান্ড ফায়ার উপন্যাস ধারাবাহিকের পরিকল্পিত সাতটি উপন্যাসের চতুর্থ উপন্যাস। বইটি প্রথম প্রকাশিত হয় ২০০৫ সালের ১৭ অক্টোবর যুক্তরাজ্যে, এবং পরে ৮ নভেম্বর যুক্তরাষ্ট্রে প্রকাশিত হয়।
আ ফিস্ট ফর ক্রোস এই উপন্যাস ধারাবাহিকের প্রথম বই হিসেবে দ্য নিউ ইয়র্ক টাইমসের সর্বোচ্চ বিক্রিত তালিকার ১ নং স্থান অধিকার করে যা কল্পনাধর্মী বইয়ের লেখকদের মধ্যে পূর্বে করতে পেরেছিলেন রবার্ট জর্ডান ও নিল গাইম্যান। ২০০৬ সালে উপন্যাসটি হুগো পুরস্কার, লোকাস পুরস্কার ও ব্রিটিশ ফ্যান্টাসি পুরস্কারের মনোনয়ন লাভ করে।
গল্প সংক্ষেপ
পাঁচ রাজার যুদ্ধ শেষ হয়ে আসে। স্ট্যানিস ব্যারাথিয়ন প্রাচীরে সাহায্যের জন্য যান, যেখানে জন স্নো নাইট্‌স ওয়াচের ৯৯৮তম লর্ড কমান্ডার হয়েছেন। জফ্রির আট বছর বয়সী ছোট ভাই রাজা টমেন ব্যারাথিয়ন তার মা সার্সির তত্ত্বাবধানে এখন কিংস ল্যান্ডিংয়ের শাসনভার গ্রহণ করেছে। ব্রিয়ানে জেমি ল্যানিস্টারের সহায়তায় সানসা স্টার্ককে খুঁজতে বেড়িয়েছে। সানসা ভেলে লুকিয়ে আছে, তাকে প্রতিরক্ষা প্রদান করছে পিটার বেলিশ, যে তার খালা লাইসাকে হত্যা করেছে এবং নিজেকে ভেলের রক্ষক ও আট বছর বয়সী রবার্ট অ্যারিনের অভিভাবক হিসেবে ঘোষণা দিয়েছে।
নদের নিমাই
নদের নিমাই চৈতন্য মহাপ্রভুর জীবন অবলম্বনে নির্মিত একটি ভারতীয় চলচ্চিত্র। ছবিটি শ্রী বিমল রায় কর্তৃক পরিচালিত হয় এবং ১৯৬০ সালে বাংলা ভাষায় মুক্তি পায়।
স্পোর্টস ক্লাব পাডারবর্ন ০৭
স্পোর্ট-ক্লাব পাডারবর্ন ০৭ ইভি (সাধারণত এসসি পাডারবর্ন ০৭ অথবা এসসি পাডারবর্ন নামে পরিচিত) হচ্ছে পাডারবর্ন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লীগ ২. বুন্দেসলিগায় খেলে। এই ক্লাবটি ১৯০৭ সালে প্রতিষ্ঠিত হয়েছে। এসসি পাডারবর্ন ০৭ তাদের সকল হোম ম্যাচ পাডারবর্নের বেন্টেলার-এরিনায় খেলে থাকে; যার ধারণক্ষমতা হচ্ছে ১৫,০০০। বর্তমানে এই ক্লাবের ম্যানেজারের দায়িত্ব পালন করছেন স্টেফেন বাউমগার্ট এবং সভাপতির দায়িত্ব পালন করছেন ম্যাট ভিকেরি। জার্মান মধ্যমাঠের খেলোয়াড় সেবাস্টিয়ান শোনলাউ এই ক্লাবের অধিনায়কের দায়িত্ব পালন করছেন।
ইসলামি বিশ্ববিদ্যালয় কলেজ, নাজাফ
ইসলামী বিশ্ববিদ্যালয় কলেজ ইরাকের নাজাফে অবস্থিত একটি বেসরকারী ইরাকি বিশ্ববিদ্যালয়। ২০০৪ সালে ইরাকের নাজাফে বিশ্ববিদ্যালয়টি প্রতিষ্ঠিত হয়।
সাদিরুলদিন আল-গুবঞ্চি বিশ্ববিদ্যালয়টি প্রতিষ্ঠা করেন। বিশ্ববিদ্যালয়ে বর্তমানে প্রায় ৭০০০ শিক্ষার্থী ভর্তি রয়েছে। কলেজটি ইরাকি উচ্চ শিক্ষা ও বৈজ্ঞানিক গবেষণা মন্ত্রণালয় দ্বারা স্বীকৃত।
ইতিহাস
১৯৯৬ সালে বেসরকারী কলেজের (১৩) নং আইন অনুসারে উচ্চশিক্ষা ও বৈজ্ঞানিক গবেষণা মন্ত্রণালয় বিশ্ববিদ্যালয়টিকে সরকারী স্বীকৃতি এবং একটি ভিত্তি লাইসেন্স দেয়।
২০০৯ সালে কলেজটিকে মন্ত্রিপরিষদের সাধারণ সচিবালয় থেকে (নাজাফের ইসলামী বিশ্ববিদ্যালয় কলেজ) নামে একটি ভিত্তি লাইসেন্সও দেওয়া হয়। ২০০৯ সালের ৫/১১/২০০৯ তারিখের ৩৮১ নং ধারা অনুযায়ী ৩৩১৯০৬ নং চিঠিতে মন্ত্রিপরিষদ সচিবালয় অনুমোদন দেয়।
বিভাগসমূহ
কলেজটি বিভিন্ন বিভাগে স্নাতক ডিগ্রি প্রদান করে। বিভাগগুলি অন্তর্ভুক্ত:
তমাল লতা আদিত্য
তমাল লতা আদিত্য বাংলাদেশের একজন ধান বিজ্ঞানী ও বাংলাদেশ ধান গবেষণা ইনস্টিটিউটের (ব্রি) সাবেক পরিচালক। ধান প্রজননবিদ ড. তমাল লতা আদিত্য অনেক গুলো ধানের জাত উদ্ভাবন ও উন্নয়নে অবদান রেখেছেন। তিনি ১৫ টি ভিন্ন জাতের ধান উদ্ভাবন করেছেন। তিনি ২০১৭ সালে বঙ্গবন্ধু জাতীয় কৃষি পুরস্কার লাভ করেন।
জীবনী
ড. তমাল ১৯৬৭ সালে ময়মনসিংহ জেলার ফুলপুর উপজেলায় জন্ম গ্রহণ করেন। ১৯৯৪ সালে তিনি বৈজ্ঞানিক কর্মকর্তা পদে ব্রির উদ্ভিদ প্রজনন বিভাগে যোগদান করেছিলেন। ২০০২ সালে তিনি উদ্ভিদ প্রজনন ও বায়োটেকনোলজি বিষয়ে পিএইচডি অর্জন করেন। পরবর্তীকালে ২০১০ সালে মুখ্য বৈজ্ঞানিক কর্মকর্তা পদে পদন্নোতি লাভ করেন। ২০১৭ সালে পরিচালক গবেষণা (চলতি দায়িত্ব) পদে যোগদান করে মৃত্যুর আগ পর্যন্ত এ পদে কর্মরত ছিলেন। দেশ-বিদেশের বিভিন্ন জার্নালে তার ২৬টির বেশি গবেষণা প্রবন্ধ প্রকাশিত হয়েছে। ব্রি ধান ৪৯, ব্রি ধান ৫০, ব্রি ধান ৫৬, ব্রি ধান ৫৭, ব্রি ধান ৫৮, ব্রি ধান ৬৩, ব্রি ধান ৬৬, ব্রি ধান ৭১, ব্রি ধান ৮০ ও ব্রি ধান ৮১ সহ তিনি প্রায় ১৫ টি নতুন ধানের জাত উদ্ভাবন করেছেন।
পুরস্কার ও সম্মাননা
বাংলাদেশের ধানের উন্নয়নে বৈজ্ঞানিক গবেষণা আর নেতৃত্বের অসামান্য অবদানের স্বীকৃতি হিসেবে তমাল লতা আন্তর্জাতিক ধান গবেষণা ইনস্টিটিউটের সেনাধিরা পুরস্কার লাভ করেছেন। ধান গবেষণায় কৃতিত্বপূর্ণ অবদানের জন্য ড. তমাল লতা আদিত্য PBGSB Young Scientist Award 2013-14, Professional Excellence Award 2014, Rotary Club, Dhaka, Best Scientist BRRI Award 2014, STRASA Award 2018 Ges International Senadhira Rice Research Award 2018 অর্জন করেন। তার নেতৃত্বে ব্রির উদ্ভিদ প্রজনন বিভাগ ২০১৭ সালে বঙ্গবন্ধু জাতীয় কৃষি পুরস্কার অর্জন করে।
মৃত্যু
তিনি ২০২০ সালের ৩০শে সেপ্টেম্বর হৃদরোগে আক্রান্ত হয়ে মৃত্যুবরণ করেন। মৃত্যুর সময় তার বয়স হয়েছল ৫৩ বছর।
জেইন ইসাকা
জেইন ইসাকা (イサカ ゼイン, Zain Issaka; জন্ম: ২৯ মে ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব ইয়োকোহামার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
জেইন ইসাকা ১৯৯৭ সালের ২৯শে মে তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জালালি কবুতর
জালালি কবুতর (বৈজ্ঞানিক নাম: Columba livia ), জালালী কৈতর বা গোলা পায়রা কলাম্বিডি গোত্র বা পরিবারের অন্তর্গত কলাম্বা গণের অন্তর্গত অতি পরিচিত একটি পাখি।   ইংরেজিতে এই পাখির নাম রক ডাভ  বা রক পিজিয়ন । সব ধরনের রেসিং কবুতর, ফ্যান্সি কবুতর ও বুনো কবুতরের পূর্বপুরুষ মনে করা হয় এ প্রজাতিটিকে। কবুতরটির আদি আবাস ইউরোপ, এশিয়া ও আফ্রিকায় হলেও অস্ট্রেলিয়া, উত্তর আমেরিকা ও দক্ষিণ আমেরিকার বড় বড় শহর ও গ্রামাঞ্চলে ছড়িয়ে পড়েছে। হযরত শাহ জালাল  এর নামের সাথে মিল রেখে এই কবুতরটির  নামকরণ করা হয়েছে।
নামকরণ এবং ইতিহাস
জালালী কবুতরকে ইংরেজিতে বলা হয় Rock Pigeon বা Feral Pigeon। এরা মূলত বন্য কবুতর। পৃথিবীর সকল পোষা কবুতর মূলত এই কবুতর থেকে উৎপত্তি হয়েছে।জালালী কবুতর সাধারনত দুই রঙের হয়,ধূসর ছাই রঙয়ের তবে ডানায় দুটি করে ঘাড় রঙের স্পট (বার থাকে) যাকে ব্লু বার বলে।জালালী কবুতর ব্লাক চেকার বা মাকসি রঙয়েরও হয়ে থাকে। এদের দেহগঠন মাঝারি আকারের চোখ লালচে-কমলা বর্ণের ও মণির রঙ কালো হয়। চোখের আকৃতি ও আইরিশ এবং ঠোটের গঠন ঘুঘু পাখির মত। পায়ের রঙ হয় লালচে গোলাপি।
বাংলাদেশে শত শত বছরের ঐতিহ্য নিয়ে জালালি কবুতর টিকে আছে বাংলাদেশে সিলেটের হযরত শাহ জালাল (র)-এর মাজারে। ধর্মপ্রাণ সিলেটের মানুষের বিশ্বাস- এই কবুতর হারিয়ে যেতে পারে না। তাই প্রায় ৭০০ বছর ধরে কবুতরের এই বিশেষ প্রজাতির ওড়াউড়িতে মুখরিত শাহজালাল (র)-এর মাজার।
সাতকানিয়া সরকারি কলেজ
ইতিহাস
অত্র কলেজটি ১৯৪৯ সালে মোজাফফর আহমদ চৌধুরী প্রতিষ্ঠা করেন। পরবর্তীতে ১৯৮২ সালে কলেজটি সরকারি কলেজে রূপান্তরিত হয়।
কার্যক্রম
বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে পদার্থবিজ্ঞান, রসায়ন, উদ্ভিদবিদ্যা, প্রাণিবিদ্যা, গণিত, বাংলা, দর্শন,ইংরেজি, অর্থনীতি, তথ্য ও যোগাযোগ প্রযুক্তি, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু আছে।
অবকাঠামো
বর্তমানে কলেজটি ৯.৬০ একর জায়গার ওপর প্রতিষ্ঠিত। সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারী কোয়ার্টার, পুকুর, খোলা জায়গা সমৃদ্ধ বিদ্যায়তন এটি।
ভবন
এই কলেজের মোট ৬ টি ভবন রয়েছে।
গ্রন্থাগার
এই কলেজের গ্রন্থাগার খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং তথ্য বিভাগ রয়েছে যা শিক্ষক এবং ছাত্রদের নিরিবিলিতে পড়াশোনা করার জন্য খুবই উপযোগী৷
বিভাগ
এই কলেজে বিজ্ঞান,মানবিক ও ব্যবসায় শিক্ষা বিভাগে মোট ১৫ টি বিভাগ চালু আছে৷ যথা:
সহ-শিক্ষা কার্যক্রম
বর্তমানে কলেজটিতে অন্তর্ভুক্ত সহ-শিক্ষা কার্যক্রমসমূহ হলোঃ
সালাহ উদ্দিন কামরান
সালাহ উদ্দিন কামরান বাংলাদেশ জাতীয়তাবাদী দলের রাজনীতিবিদ ও নোয়াখালী-৩ আসনের সাবেক সংসদ সদস্য।
জন্ম ও প্রাথমিক জীবন
সালাহ উদ্দিন কামরান নোয়াখালী জেলায় জন্মগ্রহণ করেন।
রাজনৈতিক ও কর্মজীবন
অ্যাডভোকেট সালাহ উদ্দিন কামরান ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে নোয়াখালী-৩ আসন থেকে সংসদ সদস্য নির্বাচিত হয়েছিলেন।
দিলীপ
দিলীপ বা খতভঙ্গ ছিলেন রামায়ণ এবং হিন্দুধর্মে বৈশিষ্ট্যযুক্ত ইক্ষ্বাকু রাজবংশের একজন রাজা। দিলীপ হলেন মুলক ও ইলিবিলার পুত্র, সুদক্ষিণার স্বামী ও রঘুর পিতা। কাশ্যপ পরিবারে জন্ম নেওয়া সর্পের নামও দিলীপ।
বশিষ্ঠের সাথে সাক্ষাৎ
একদিন, দিলীপ গঙ্গা নদীর তীরে ঋষি বশিষ্ঠের সাথে দেখা করলেন। বশিষ্ঠ দিলীপকে সমস্ত পবিত্র জলের সম্পর্কে শিক্ষা দিয়েছিলেন এবং তাকে ব্যাখ্যা করেছিলেন যে প্রত্যেকটি কীভাবে দুর্দান্ত। এই কিংবদন্তি পদ্মপুরাণে পাওয়া যায়।
বীরসেনকে হত্যা
রামাবতরমের যুদ্ধ কন্দমে বীরসেনকে হত্যার পৌরাণিক কাহিনী উল্লেখ করা হয়েছে, যেখানে দিলীপ জড়িত। একবার বীরসেন নামে এক অসুর কুবেরকে আক্রমণ করেছিল; যাইহোক, দেবতা শিব ও বিষ্ণু তাকে পরাজিত করতে পারেনি। বিষ্ণু কুবেরকে রাজা দিলীপের সাহায্য চাইতে বলেছিলেন, যিনি কুবেরের পৌরাণিক শহর আলাকায় এসেছিলেন। দিলীপ বীরসেনকে লক্ষ্য করে তীর ছুঁড়েছিল, কিন্তু রক্তের প্রতিটি ফোঁটা নতুন বীরসেন তৈরি করেছিল। অন্তহীন যুদ্ধ শেষ করতে, দিলীপ রক্তেশ্বরী দেবীর কাছে প্রার্থনা করেছিলেন, যিনি এসে বীরসেনের সমস্ত রক্ত ​​পান করেছিলেন, তাঁর মৃত্যুর অনুমতি দিয়েছিলেন।
রঘুর জন্ম
পদ্মপুরাণ এবং রামায়ণের উত্তরকাণ্ডে রঘুর জন্মের পৌরাণিক কাহিনী উল্লেখ আছে। দিলীপ ছিলেন একজন সম্ভ্রান্ত, জনপ্রিয় শাসক যিনি মগধের রাজকুমারী সুদক্ষিণাকে বিয়ে করেছিলেন; তবে, তার কোন বংশ ছিল না। তিনি ও সুদক্ষিণা ঋষি বশিষ্ঠের কাছে যাওয়ার সিদ্ধান্ত নিয়েছিলেন যাতে কীভাবে সন্তান লাভ করা যায় সে বিষয়ে পরামর্শ নেওয়ার জন্য। বশিষ্ঠের আশ্রমে, তিনি দম্পতিকে বলেছিলেন যে তাদের কোন সন্তান না হওয়ার কারণ হল তারা ঐশ্বরিক গাভী কামধেনুকে অবজ্ঞা করেছিল। তিনি বলেছিলেন যে একবার যখন দিলীপ দেবতা ইন্দ্রকে দেখতে যাচ্ছিলেন, তখন তিনি কামধেনু অতিক্রম করেছিলেন কিন্তু তার দিকে মনোযোগ দেননি। কামধেনু এটিকে ব্যক্তিগত অপমান হিসেবে নিয়েছিল এবং দিলীপকে অভিশাপ দিয়েছিল যে যতক্ষণ না তিনি কামধেনুর কন্যা নন্দিনীর সেবা ও প্রজনন না করেন ততক্ষণ পর্যন্ত তার কোনো সন্তান হবে না। বশিষ্ঠ দিলীপ ও সুদক্ষিণাকে বলেছিলেন যে নন্দনী বরুণের যজ্ঞে যোগ দিতে পাতালে গিয়েছিলেন। পরবর্তী একুশ দিন, দিলীপ ও সুদক্ষিণা নন্দিনীকে অনুসরণ করেন এবং তিনি পতাল পেরিয়ে যান। একদিন সকালে নন্দিনী জঙ্গলে চরাতে গেল, আর যথারীতি দিলীপ তার পিছু নিল। যাইহোক, যখন দিলীপ কাঠের সুন্দর দৃশ্যের দিকে দৃষ্টি নিবদ্ধ করলো, তখন একটি সিংহ লাফ দিয়ে নন্দিনীকে আক্রমণ করল। দিলীপ তার ধনুক ও তীর সিংহের দিকে নিশানা করলেও সে পক্ষাঘাতগ্রস্ত হয়ে পড়ে। সিংহ দিলীপকে বলেছিল যে সে দেবতা শিবের সেবক, এবং তাকে দিব্য দেবদার দেবদারু গাছ রক্ষা করার জন্য নিযুক্ত করা হয়েছে যেটি শিবের স্ত্রী পার্বতী রোপণ করেছিলেন। সিংহ বলেছিল যে দেবদার দেবদারু গাছের কাছে আসা যে কোনও প্রাণী তাকে খেতে দেওয়া হয়েছিল, এবং তাই নন্দিনী খাওয়া ন্যায়সঙ্গত ছিল। দিলীপ হাঁটু গেড়ে সিংহের কাছে প্রণাম করল এবং নন্দিনীর চেয়ে সিংহকে তাকে খেতে অনুরোধ করল। হঠাৎ, সিংহটি অদৃশ্য হয়ে যায় এবং নন্দিনী প্রকাশ করে যে তিনি দিলীপকে পরীক্ষা করার জন্য এটি করেছিলেন। সফলভাবে নন্দিনীকে প্রপোয করার পর, দিলীপা ও সুদক্ষিণা পার্থিব জগতে ফিরে আসেন এবং রঘু নামে এক পুত্রের জন্ম দেন।
রাজকীয় বনবাসী জীবন
একদিন দিলিপ ভগবানকে এতটাই খুশি করেছিল যে সে বুঝতে পেরেছিল তাকে কতদিন বাঁচতে হবে। এরপর তিনি তার রাজকীয় দায়িত্ব তার মন্ত্রীদের উপর ছেড়ে দেন এবং বাকি জীবন ভক্তি ও ধ্যানে অতিবাহিত করেন। তিনি ১০০টি যজ্ঞ করেছিলেন, যার মধ্যে তিনি সোনার রাস্তা তৈরি করেছিলেন এবং এমনকি দেবতা ইন্দ্রও তাঁকে দর্শন করেছিলেন। এটি ভাগবত পুরাণ এবং মহাভারতের দ্রোণপর্বে পাওয়া যায়, যেখানে তাকে খতভঙ্গ বলা হয়।
ব্লগ
thumb|একটি ব্লগ ব্লগ হল এক ধরনের অনলাইন ব্যক্তিগত দিনলিপি বা ব্যক্তিকেন্দ্রিক পত্রিকা। ব্লগ শব্দটি ওয়েবব্লগের সংক্ষিপ্ত রূপ। যিনি ব্লগে পোস্ট করেন তাকে ব্লগার বলা হয়। ব্লগাররা প্রতিনিয়ত তাদের ওয়েবসাইটে কনটেন্ট যুক্ত করেন আর ব্যবহারকারীরা সেখানে তাদের মন্তব্য করতে পারেন। এছাড়াও সাম্প্রতিক কালে ব্লগ ফ্রিলান্স সাংবাদিকতার একটা মাধ্যম হয়ে উঠছে। সাম্প্রতিক ঘটনাসমূহ নিয়ে এক বা একাধিক ব্লগাররা তাদের ব্লগ হালনাগাদ করেন।
বেশিরভাগ ব্লগই কোন একটা নির্দিষ্ট বিষয়সম্পর্কিত ধারাবিবরণী বা খবর জানায়। বাকীগুলো ব্যক্তিগত অনলাইন দিনলীপি। একটি ব্লগ হলো লেখা, ছবি, অন্য ব্লগ, ওয়েব পৃষ্ঠা, এ বিষয়ের অন্য ওয়েব সাইটের লিংক ইত্যাদির সমাহার। পাঠকদের মন্তব্য করার সুযোগ দেয়া ব্লগের অন্যতম একটি দিক। প্রায় ব্লগই মূলত লেখাভিত্তিক। কিন্তু কিছু ব্লগ আবার শিল্প (আর্ট ব্লগ), ছবি (ফটোব্লগ), ভিডিও (ভিডিও ব্লগিং), সঙ্গীত (এমপিথ্রিব্লগ) আর অডিও (পডকাস্টিং) ইত্যাদির উপর গড়ে উঠে। মাইক্রোব্লগিং-ও আরেক ধরনের ব্লগিং, যেখানে পোস্টের আকার তুলনামূলক ছোট থাকে। জুন, ২০১৭-এর হিসেবে, ব্লগ খোঁজারু ইঞ্জিন টেকনোরাট্টি প্রায় বাইশ মিলিওনেরও বেশি ব্লগের হদিশ পেয়েছে।
ব্লগিং প্লাটফর্ম
যে সমস্ত ওয়েবসাইট এবং ব্লগিং অ্যাপ্লিকেশনের মাধ্যমে একটি ব্লগ তৈরি করা যায়, এগুলোকে ব্লগিং প্ল্যাটফর্ম বলা হয়। বর্তমানে কিছু জনপ্রিয় ব্লগিং প্লাটফর্মের মধ্যে গুগলের ব্লগার, ওয়ার্ডপ্রেস অন্যতম।
জনপ্রিয়তা বৃদ্ধি
•	১৯৯৮ সালে ব্রুস আবেলসন ওপেন ডায়রি নামান, এতে করে হাজারো অনলাইন দিনপত্রী জন্ম নেয়। ওপেন ডায়রির আবিষ্কার হচ্ছে পাঠক মন্তব্য, এটাই ছিল প্রথম ব্লগ কমিউনিটি যেখানে পাঠকেরা অন্য লেখকের ব্লগ অন্তর্ভুক্তিতে মন্তব্য করতে পারতেন।
•	১৯৯৯-এর মার্চে ব্র্যাড ফিটজপ্যাট্রিক শুরু করেন লাইভ জার্নাল।
•	জুলাই, ১৯৯৯-এ এন্ড্রু স্মেলস কোন ওয়েবসাইটে একটা "খবর পাতা" রাখার বিকল্প হিসেবে জন্ম দেন পিটাস.কম-এর, এর পরপরই সেপ্টেম্বর, ১৯৯৯-এ আসে ডায়েরিল্যান্ড, যেখানে ব্যক্তিগত দিনপত্রীমূলক কমিউনিটির ওপর জোর দেওয়া হয়। ইভান উইলিয়ামস এবং মেগ হুরিহান (পাইরা ল্যাবস) ব্লগার.কম চালু করেন অগস্ট, ১৯৯৯-এ। (গুগল এটা কিনে নেয় ২০০৩-এর ফেব্রুয়ারিতে)।
বাংলা ভাষায় ব্লগ
২০০৫ সালের প্রথম মাস থেকে শুরু হয় বাংলা ব্লগিং এর ইতিহাস। বাংলা ভাষার প্রথম ব্লগ সামহোয়্যার ইন ব্লগ।
বিভিন্ন ধরনের ব্লগ রয়েছে, শুধুমাত্র বিষয়বস্তুর ধরণেই নয়, বিষয়বস্তু বিতরণ বা লেখার পদ্ধতির উপর ভিত্তি করেও ব্লগের প্রকারভেদ করা হয়।
মেরি অ্যান হল
মেরি অ্যান হল (১৮১৪ বা ১৮১৫ - ২৯ জানুয়ারী, ১৮৮৬) ১৮৪০ সাল থেকে ১৮৭৮ সাল পর্যন্ত ৩৪৯ মেরিল্যান্ড অ্যাভিনিউ এসডব্লিউ, ওয়াশিংটন, ডিসি, ইউএস ক্যাপিটলের পশ্চিমে প্রায় চার ব্লকে একটি সফল পতিতালয় চালাতেন।
চতুর্দেশীয় টুর্নামেন্ট (চীন)
চতুর্দেশীয় টুর্নামেন্ট হল একটি বার্ষিক আমন্ত্রণমূলক আন্তর্জাতিক ফুটবল প্রতিযোগিতা। ইন্টারন্যাশনাল স্পোর্টস অ্যান্ড লেসার এর প্রধান স্পনসর। ২০০০-এর আসরে নক-আউট ফরম্যাটে খেলা হয়েছিল।
ভূমি আপিল বোর্ড
ভূমি আপিল বোর্ড (Land Appeal Board) একটি আধা-বিচার বিভাগীয় সরকারি সংস্থা যা বাংলাদেশে ভূমি পরিচালনার বিষয়ে দায়ের করা আপিল শুনানির জন্য দায়বদ্ধ। এটি ভূমি ব্যবস্থাপনা এবং ভূমি প্রশাসন সম্পর্কিত বিষয়ে সরকারকে পরামর্শ দেয়। ভূমি আদালত, উপজেলা চেয়ারম্যান এবং উপজেলা সদস্যরা যে সিদ্ধান্ত নেন তা মূল্যায়নের জন্য এটি দায়বদ্ধ। জমি ও আইন সম্পর্কিত এর রায়গুলো চূড়ান্ত এবং আপিল করা যাবে না।
ইতিহাস
ভূমি আপিল বোর্ডের কার্যাদি মূলত ইস্ট ইন্ডিয়া কোম্পানির রাজস্ব বোর্ডের অন্তর্ভুক্ততে ১৭৭২ সালে প্রতিষ্ঠিত হয়। ১৯৭১ সালে বাংলাদেশের স্বাধীনতা পর্যন্ত রাজস্ব বোর্ড স্বাধীনভাবে কাজ করে চলেছিল তখন তার দায়িত্ব ভূমি প্রশাসন ও ভূমি সংস্কার বিভাগে অর্পিত হয়। আইন ও ভূমি সংস্কার মন্ত্রণালয়ের অধীনে ১৯৭৩ সালে ভূমি প্রশাসন ও ভূমি সংস্কার বিভাগ নতুন ভূমি মন্ত্রণালয়ে পরিণত হয় এবং রাজস্ব বোর্ড বাতিল হয়। ভূমি আপিল বোর্ড ১৯৮৯ সালের ভূমি আপিল বোর্ড আইন ১৯৮৯ এর মাধ্যমে গঠিত হয়েছিল যা সংসদের মধ্য দিয়ে পাস হয়েছিল এবং ১৯৮৯ সালের ৩১ মে বাংলাদেশের রাষ্ট্রপতি আইনে স্বাক্ষরিত হয়েছিল। ভূমি প্রশাসন বোর্ড দুটি বোর্ডে বিভক্ত হয়েছিল, ভূমি আপিল বোর্ড এবং ভূমি সংস্কার বোর্ড। এটি চেয়ারম্যান এবং বোর্ডের দুইজন সদস্য দ্বারা পরিচালিত হয়।
সাময়িক পত্র
সাময়িক পত্র, সাময়িকী বা ম্যাগাজিন বলতে নির্দিষ্ট সময় পরপর প্রকাশিত এক ধরনের পত্রিকা যা কাগজে বা ইলেক্ট্রনিকভাবে (যাকে অনেক সময়ে অনলাইন সাময়িক পত্র বলা হয়ে থাকে) প্রকাশিত হয়ে থাকে। সাময়িকীগুলিতে বিভিন্ন বিষয়বস্তুর সমাহার থাকে। এটি আর্থিক সহযোগিতা পেয়ে থাকে বিভিন্ন বিজ্ঞাপন, ক্রয়মূল্য, আগাম প্রদত্ত চাঁদা অথবা এই তিনটির সমন্বয়ে।
ম্যাগাজিন হলো একধরনের সাময়িক প্রকাশনা যা মুদ্রণ অথবা বৈদ্যুতিক মুদ্রণ (বৈদ্যুতিক বা অনলাইনে প্রকাশিত ম্যাগজিন মুলত অনলাইন ম্যাগাজিন) মাধ্যমে সাধারণত নির্দিষ্ট সময়-অন্তর প্রকাশিত হয়ে থাকে। ম্যগাজিন নির্ধারিত সময়ে বৈচিত্র্যপূর্ণ বিষয়বস্তুর প্রকাশ করে। সাধারণত বিজ্ঞাপন, বিনিময় মূল্য, এবং পূর্বে পরিশোধিত সাবস্ক্রিপশন অর্থ, অথবা এই তিনের সমন্বয়ে ম্যাগাজিনের আর্থিক ব্যবস্থা গড়ে উঠে ও ম্যাগাজিন প্রকাশ নিশ্চিত হয়। বুৎপত্তিগত অর্থে,  "ম্যাগাজিন" শব্দটি সংগ্রহ বা সংগ্রহস্থল নির্দেশ করে। তবে, প্রকাশনা মাধ্যমে একে অনুচ্ছেদ বা নিবন্ধের সংগ্রহ বলা হয়ে থাকে।কয়েকটি ম্যাগাজিনের উদাহরণ হল "এখন শান্তিকেতন","দাহপত্র", "পিপল", "ফ্যামিলি সার্কেল", "ন্যাশনাল জিওগ্রাফিক", "ওয়াচটাওয়ার", "নাটমন্দির", "উজানের পথে", "উত্তর কাল", কাঞ্চিদেশ প্রভৃতি।
বণ্টন
ম্যাগাজিনগুলোকে মেইল, পত্রিকার দোকান, বইয়ের দোকান অথবা অন্য কোন বিক্রেতা অথবা বাছাইকৃত স্থানে বিনামুল্যে বিতরনের মাধ্যমে বণ্টন করা হয়ে থাকে । ক্রেতারা নির্দিষ্ট সময়ের জন্য অর্থ খরচ করেও ম্যাগাজিন ক্রয় করতে পারে ।
প্রদেয় প্রচলন
এই পন্থায় ভোক্তাদের কাছে টাকার বিনিময়ে অথবা মাসিক বা বার্ষিকভাবে টাকা নিয়ে ম্যাগাজিন বণ্টন করা হয়। এর মাধ্যমে ম্যাগাজিন পাঠকের সংখ্যা নিয়ে ধারণা পাওয়া যায় ।
অপ্রদেয় প্রচলন
সাত নম্বর কয়েদী
সাত নম্বর কায়েদী দীপেন্দ্র সান্যালের গল্প অবলম্বনে সুকুমার দাশগুপ্ত পরিচালিত একটি বাংলা চলচ্চিত্র। চলচ্চিত্রটি ১৯৫৩ সালের ফেব্রুয়ারি এস এম এম প্রোডাকশনের ব্যানারে প্রকাশিত হয়েছিল। এটি ছিল সুচিত্রা সেনের প্রথম অফিশিয়াল ডেবিউ ফিল্ম।
সাময়িক পত্র
বণ্টন
এই পন্থায় ম্যাগাজিনগুলকে বিনামুল্যে বিতরন করা হয় ভোক্তাদের কাছে । যেমনটি করা হয় বিমানবন্দরে, রাস্তার অন্যান্য প্রকাশনীগুলোতে । এর মাধ্যমে কতগুলো বিষয়বস্তু প্রদান করা হয়েছে এ নিয়ে তথ্য রাখা হয়, কত জন পাঠক পড়েছেন এটি নিয়ে নয় ।
নিয়ন্ত্রিত প্রচলন
এই পন্থাটি বাণিজ্য ম্যাগাজিনের ক্ষেত্রে প্রযোজ্য । এই উপায়ে শুধুমাত্র জরিপ থেকে বাছাইকৃত ভোক্তারাই ম্যাগাজিন পড়তে পারবেন এবং তা অনেক ক্ষেত্রে বিনামুল্যে। যে কেউ এই ম্যাগাজিন পড়ার সুযোগ পাবেন না, শুধু যারা তাদের বাণিজ্যিক যোগ্যতার ভিত্তিতে বাছাই হবেন তারাই বিনামুল্যে ম্যাগাজিনটি পড়তে পারবেন। এক্ষেত্রে ম্যাগাজিনের প্রচারণাও নির্দিষ্ট ভোক্তাদের কাছেই পৌঁছাবে । এর ফলে প্রিন্টিং খরচ ও কাগজের অপচয় কম হবে । এ পন্থাটি ইন্টারনেট সুবিধা আসার আগে ব্যপকভাবে প্রচলিত ছিল এবং বর্তমানে কোন কোন প্রতিষ্ঠান এ পন্থা অবলম্বন করছে । উদাহরণ হিসেবে যুক্তরাজ্যের কিছু ম্যাগাজিন যেমন কম্পিউটার উইকলি এবং ওয়াটার্স ম্যাগাজিন অন্যতম । বিশ্বব্যপী প্রচলিত ভিডিওএজ ইন্টারন্যাশনাল এই পন্থার আরেকটি উদাহরণ ।
বিতরণ
ম্যাগাজিনের বিতরণ চলতে পারে মেইলে; বিক্রিত হয় নিউজস্ট্যান্ডে, বইয়ের দোকানসমুহে, বা অন্যন্য বিক্রয় কেন্দ্রে। তবে কিছু কিছু নির্ধারিত স্থানে বিনামূল্যেও বিতরণ করা হয়। সাবক্রিপশন বিজনেস মডেলে বিতরণ ব্যবস্থাকে প্রধানত তিনটি শ্রেণীতে বিভক্ত করা হয়েছে।
পেইড সার্কুলেশন
পেইড সার্কুলেশন মডেলে, ম্যাগাজিন বিক্রিত হয় প্রতি সংখ্যা বা ইস্যু ভিত্তিতে অথবা সাবস্ক্রিপশনের মাধ্যমে, যাতে বিনিময়মূল্য মাসিক বা বাৎসরিক প্রদান করা হয় এবং ম্যাগাজিনও ডাকযোগে প্রেরিত হয়। যুক্তরাজ্যের প্রাইভেট আই যার একটি ভাল দৃষ্টান্ত।
নন-পেইড সার্কুলেশন
বিতরণের এই মাধ্যমটিতে ম্যগাজিনের কোন প্রচ্ছদমূল্য থাকেনা, রাস্তায় বা উডোজাহাজে্র যাত্রাপথে এই ধরনের ব্যবস্থায় বিতরণ কার্যক্রম পরিচালত হয়। যুক্তরাজ্য এবং অস্ট্রেলিয়ার টিএনটি ম্যাগাজিন নন-পেইড বিতরণের উদাহরণ।
কন্ট্রোলড সার্কুলেশন
বাণিজ্য পত্রিকাসমুহ (কলকারখানা ভিত্তিক সাময়িকীসমুহ) বিতরণের এই পদ্ধতি অনুসরন করে বিশেষ জরিপের মাধ্যমে তাদের মনোনীত পাঠকদের কাছে বিনামূল্যে ম্যাগাজিন বিতরণ করে থেকে। এই মডেলটি ব্যপকভাবে ব্যবহৃত হতো ওয়ার্ল্ড ওয়াইড ওয়েব উত্থানের পূর্বে, তবে কিছু কিছু প্রতিষ্ঠান এখনো এটি অনুসরণ করে চলছে। উদাহরণ হিসেবে যুক্তরাজ্যের, কম্পিউটার-শিল্প ম্যগাজিন, কম্পিউটার উইকলি ও কম্পিউটিং, এবং আর্থিকখাতের, ওয়াটারস ম্যাগাজিন উল্লেখযোগ্য। এছাড়া বিশ্ব মিডিয়া শিল্পে ভালো উদাহরণ হতে পারে ''ভিডিওএজ ইন্টারন্যাশনাল।
ম্যাগাজিনের ইতিহাস
সবচেয়ে প্রাচীনতম ম্যাগাজিনের নাম "এরবলিশে মোনাথস আন্টারডিউজেন" একটি দার্শনিক ম্যাগাজিন যা ১৬৬৩ সালে প্রথম প্রকাশিত হয়েছিল জার্মানিতে । "দ্য জেন্টল্ম্যান্স ম্যাগাজিন" ১৭৩১ সালে লন্ডনে প্রকাশিত হওয়া প্রথম সাধারণ ম্যাগাজিন । এডওয়ার্ড কেইভ, দ্য জেন্টলম্যান্স ম্যাগাজিনটি "সিল্ভেনাস আর্বান" ছদ্মনাম ব্যবহার করে সম্পাদনা করেন এবং তিনিই তার সম্পাদনার মাধ্যমে প্রথম "ম্যাগাজিন" শব্দটি ব্যবহার করেন সামরিক ভাণ্ডার হিসেবে । ১৮৪২ সালে হার্বাত ইন্গ্রাম এর সম্পাদনায় "দ্য ইলুস্ট্রেটেড লন্ডন নিউজ" হয় তৎকালীন সময়ের প্রথম সচিত্র ম্যাগাজিন ।
ব্রিটেন
সবচেয়ে পুরনো ম্যাগাজিন যা এখনও বাজারজাত করা হয় তা হল "দ্য স্কটস ম্যাগাজিন" যা ১৭৩৯ সালে প্রথম প্রকাশিত হয়েছিল । এই সময়ে বহুবার প্রকাশনাটির মালিকানা পরিবর্তন হয়, এবং দীর্ঘ ৯০ বছর ধরে প্রকাশনা বন্ধ থাকার কারণে মালিকানার দাবিটি দুর্বল হয়ে যায় । "লয়েড লিস্ট" নামক প্রকাশনাতি এডওয়ার্ড লয়েডের ইংল্যান্ড কফি শপে পাওয়া যায় ১৭৩৪, যদিও ২০১৩ সাল থেকে এটি ম্যাগাজিন হিসেবে প্রকাশ পায়নি ২৭৪ বছর চলার পর, কিন্তু অন-লাইন প্লাটফর্মে এর বিষয়বস্তুগুলো প্রতিনিয়ত পরিবর্তন করা হয় । আগের ম্যাগাজিন আরবীয় উপায়ে প্রিন্টিং করা হত, বড় কাঠের ফলক ব্যবহার করে । যখন ম্যাগাজিনের চাহিদা বেড়ে গেল তখন কাঠের ফলকের উৎপাদনও বেড়ে যায় ।
১৯ শতকের দিকে
১৮০০ সালের দিকে মাসিক ম্যাগাজিনের কদর বাড়তে শুরু করে । ম্যাগাজিনে যোগ হতে থাকে গল্প, কবিতা, ধাঁ ধাঁ, ছোট গল্প, রাজনৈতিক উপাদান, ইতিহাস, সামাজিক আলোচনা ইত্যাদি । সামাজিক ঘটনার সাথে ছবির প্রকাশ ম্যাগাজিনে বিচিত্র বয়ে আনে । ছবিসহ ঘটনা বর্ণনা করে এমন দুইটি ম্যাগাজিন হল "দ্য আটলান্টিক" এবং "হার্পারস" । এর মধ্যে "দ্য আটলান্টিক" বিশ্বের ঘটনা বর্ণনা করে আর "হার্পারস" সাংস্কৃতিক ঘটনা বর্ণনা করে ।
প্রগতিশীল যুগ (১৮৯০ - ১৯২০)
১৯০০ সালের পর ম্যাগাজিন প্রচুর জনপ্রিয়তা লাভ করে ।১৯২০ সালে কিছু ম্যাগাজিন লক্ষাধিক পাঠকের কাছে প্রিয় হতে শুরু করে । এই জনপ্রিয়তার কারণ তৎকালীন সময়ের প্রচারণা ব্যবস্থার উন্নতি। তাছাড়া রাজনৈতিক অবস্থার অস্থিতিশিলতা এবং ব্যবসার বিপুল প্রসারণ ম্যাগাজিনের জনপ্রিয়তার কারণ হতে সাহায্য করে । শিশুশ্রম, দারিদ্র নানা সামাজিক সমস্যার চিত্র ফুটিয়ে তোলার কারণেও ম্যাগাজিন ব্যপক সাড়া ফেলতে শুরু করে ।
২১ শতক
২০১১ সালে ১৫২ টি ম্যাগাজিনের প্রকাশ স্থগিত করা হয় এবং ৮২ টি ম্যাগাজিনের প্রকাশ বন্ধ করে দেয়া হয় । ২০০৮ থেকে ২০১৫ সালে অক্সব্রিজ কমিউনিকেশন ঘোষণা করে যে ২২৭ টি প্রকাশিত ম্যাগাজিনের মধ্যে ৮২ টি বন্ধ করে দেয়া হয় নর্থ আমেরিকায় । শুধু তাই নয়, MediaFinder.com থেকে জানা যায় ২০১৪ সালে ৬ মাসের মধ্যে প্রকাশ পাওয়া ৯৩ টি নতুন ম্যাগাজিনের মধ্যে ৩০ টির প্রকাশনা বন্ধ করে দেয়া হয় । ২০১৩ সালের শেষের পরিসংখ্যান অনুযায়ী, ২০১২ থেকে ২০১৩ সাল পর্যন্ত শীর্ষ ২৫ টি ম্যাগাজিনের ২২ টি সাবস্ক্রিপশন স্তরের সংখ্যা কমেছে, গ্ল্যামার এবং ইএসপিএন ম্যাগাজিনের জনপ্রিয়তার কারণে ।
মহিলাদের ম্যাগাজিন
ফ্যাশন
দৈনন্দিন জীবনের প্রতিটা ক্ষেত্রেই ফ্যাশনের চাহিদা বৃদ্ধি পাওয়ার কারণে ম্যাগাজিনগুলোও তাদের বিষয়বস্তু হিসেবে যোগ করে এটিকে । ১৯২০ সালে সামাজিক অবস্থানের উপর ভিত্তি করে পোশাক, অলংকার, মেক-আপের ডিজাইনে পরিবর্তন আসতে থাকায় যুগের সাথে তাল মিলাতেই শৌখিন রমণীদের কাছে প্রিয় হতে থাকে এসব ম্যাগাজিনগুলো ।
ধর্মীয় ম্যাগাজিন
১০০ বছরেরও বেশি সময় ধরে ধর্মীয় মতবাদ প্রচার ও যোগাযোগের জন্য ধর্মীয় দলগুলো ম্যাগাজিন ব্যবহার করেছেন । "দ্য ওয়াচটাওয়ার" ম্যাগাজিনটি পৃথিবীর সবচেয়ে ব্যাপকভাবে প্রচারিত ম্যাগাজিন যেটি ২ মাসের মধ্যে গড়ে ৬২ মিলিয়ন কপি ছাপানো হয় ২০০ টি ভাষায় অনুদিত করে । ক্যাথলিক্স এর একটি ম্যাগাজিন হল "ফার্স্ট থিংগস" ।
নুক
নুক (ঔপনিবেশিক নাম Godthåb; গ্রিনল্যান্ডীয়:Nuuk) হলো গ্রীনল্যান্ডের রাজধানী এবং সর্ববৃহৎ শহর। এটি সার্মারসুক অঙ্গরাজ্যের পৌরশহর। গ্রীনল্যান্ডের  সরকারি বাসভবন এই শহরে অবস্থিত এবং এই শহরটি দেশের সংস্কৃতি ও অর্থনীতির সবচেয়ে বৃহত্তম কেন্দ্রস্থল।  কানাডার ইকালুত ও সেন্টজোন্স এবং আইসল্যান্ডের রেইকিয়াভিক হলো নুউক এর নিকটস্থ শহর। গ্রীনল্যান্ডের এক-তৃতীয়াংশ লোকজন এ শহরে বসবাস করে। দেশটিতে সবচেয়ে উঁচু উঁচু অট্টালিকা নুউক  শহরেই স্থাপিত। সার্মারসুক অঙ্গরাজ্যের পৌরশহর হওয়ায় সরকারের কেন্দ্রীয় কার্যালয় এ শহরে অবস্থিত। ২০১৬ সাল অনুযায়ী এ শহরে বসবাসকারী জনসংখ্যা ছিল মোট ১৭,৩১৬ জন।
পাতিবিলা ইউনিয়ন
পাতিবিলা ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
ভৌগোলিক অবস্থান
পাতিবিলা ইউনিয়ন ৪৪.৯১ কিমি২ (১৭.৩৪ বর্গমাইল) এলাকাজুড়ে অবস্থান করছে। ভৌগোলিক অবস্থান অনুযায়ী চৌগাছা ইউনিয়নটির উত্তরে: হাকিমপুর ইউনিয়ন, দক্ষিণে: চৌগাছা ইউনিয়ন, পূর্বে: জগদীশপুর ইউনিয়ন, পশ্চিমে: নারায়ণপুর ইউনিয়ন।
গ্রাম
চৌগাছা ইউনিয়নে মোট ১০টি গ্রাম নিয়ে গঠিত হয়েছে।
শাপলেজা ইউনিয়ন
শাপলেজা বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
শাপলেজা ইউনিয়নের আয়তন ১১,৯০২ একর।
প্রশাসনিক কাঠামো
শাপলেজা ইউনিয়ন মঠবাড়িয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শাপলেজা ইউনিয়নের মোট জনসংখ্যা ৩২,৪৬৯ জন। এর মধ্যে পুরুষ ১৫,৯৮৮ জন এবং মহিলা ১৬,৪৮১ জন। মোট পরিবার ৭,৪৬৮টি।
শিক্ষা
২০১১ সালের আদমশুমারি অনুযায়ী শাপলেজা ইউনিয়নের সাক্ষরতার হার ৬২.৩%।
বাজার সমূহ
শাপলেজা বাজার,বাবুরহাট,হাজিগঞ্জ বাজার,ফরাজির হাট,বান্ধবপাড়া বাজার,নীলপুর বাজার,বলেশ্বর বাজার,
ফ্রানৎস‌ লেডিগ
শিক্ষা ও কর্মজীবন
ফ্রানৎস লেডিগ ১৮২১ সালের ২১শে মে, জার্মানির টাউবের নদীর তীরে অবস্থিত রটেনবুর্গ ওব ডের টাউবের শহরে জন্মগ্রহণ করেন। তাঁর পিতা মেলখিওর লেডিগ ছিলেন একজন ক্যাথলিক ও নিম্ন শ্রেণির সরকারী কর্মকর্তা এবং মাতা মার্গারেটা ছিলেন একজন প্রোটেস্ট্যান্ট। তাঁর পিতা-মাতার তিন সন্তানের মধ্যে তিনি ছিলেন একমাত্র ছেলে। লেডিগ তাঁর বাবার ক্যাথলিক ধর্ম এবং শখ উভয়ই গ্রহণ করেছিলেন। তাঁর বাবা ছিলেন একজন শখের উদ্যান-পরিচারক ও মৌমাছি পালনকারী। স্বয়ং লেডিগ পরবর্তীতে স্মৃতিচারণা করে বলেছিলেন যে, শৈশবের সেই ভাললাগার জিনিসগুলোই উদ্ভিদবিদ্যা ওপ্রাণিবিদ্যার ব্যাপারে তাঁর আজীবন আগ্রহের সূচনা ঘটিয়েছিল। ১২ বছর বয়সে তিনি একটি সরল অণুবীক্ষণ যন্ত্র অর্জন করেন, যা তিনি তাঁর বেশিরভাগ অবসর সময়ে ব্যবহার করতেন।
ফ্রানৎস ভন লেডিগ ১৮৪০ সাল থেকে মিউনিখে দর্শনশাস্ত্র এবং ১৮৪২ সাল থেকে ভুরৎসবুর্গ বিশ্ববিদ্যালয়ে মার্টিন মুনৎস  (১৭৮৫-১৮৪৮), শেঙ্ক, এবং  ফ্রানৎস ভন রিনেকারের (১৮১১–১৮৮৩) অধীনে চিকিৎসা শাস্ত্র অধ্যয়ন করেন। ১৮৪৭ সালের ২৭শে আগস্ট ভুরৎবুর্গে তিনি চিকিৎসা শাস্ত্রে ডক্টরেট ডিগ্রী অর্জন করেন এবং হিস্টোলজি ও বিকাশগত শারীরস্থান বিষয়ে পাঠদানের  পাশাপাশি ফিজিওলজি বিভাগে আলবার্ট ভন কলিকারের (১৮১৭-১৯০৫) অধীনে একজন সহকারী হিসেবে যোগদান করেন। ১৮৪৮ সালে তিনি ভুরৎবুর্গের জুওটমিক ইনস্টিউশনের প্রসেক্টর হন। পরের বছর তিনি প্রভাষকের যোগ্যতা অর্জন করেন এবং ১৮৫৫ সালের ৯ই মে তিনি অধ্যাপক হিসেবে নিযুক্ত হন।  ১৮৫০-১৮৫১ সালের শীতে লেডিগ সার্ডিনিয়াতে ভ্রমণ করেন। সেখানকার সমৃদ্ধ সামুদ্রিক জীবন তাঁর নজরে আসে, যা পরবর্তীতে তাঁর অনেকগুলো গুরুত্বপূর্ণ গবেষণার বিষয় হয়ে উঠে। মাইক্রোস্কোপির পূর্ব অভিজ্ঞতার সাথে সেই সফরের অর্জিত জ্ঞান মিলিত হয়ে পরবর্তীতে তাঁর কাজের গতিপথ চালনা করেছিল।
১৮৫৭ সালে লেডিগ টুবিঙেন বিশ্ববিদ্যালয়ের প্রাণিবিদ্যা ও তুলনামূলক শারীরস্থান বিভাগের পূর্ণ অধ্যাপক হন এবং তিনি তাঁর Lehrbuch der Histologie des Menschen und der Tiere ("মানুষ ও প্রাণীর কলাস্থানবিদ্যার পাঠ্যপুস্তক") প্রকাশ করেন, যা অঙ্গসংস্থানবিদ্যাতে তাঁর মূল অবদান। পাঠ্যপুস্তকটিতে, লিডিগ  হিস্টোলজির ইতিহাসের গুরুত্বপূর্ণ বিকাশ পর্যালোচনা করেন। এতে তিনি ইয়ান ইভানগেলিস্টা পুরকিয়েন ( ১৭৯৭–-১৮৬৯ ), গাব্রিয়েল গুস্টাভ ভালেন্টিন (১৮১০-১৮৮৩) এবং থিওডর শোয়ান (১৮১০-১৮৮২) দ্বারা কোষের আবিষ্কার ও সংজ্ঞা অন্তর্ভুক্ত করেন,  যাঁরা ১৮৩৯ সালে কোষকে একটি নিউক্লিয়াস যুক্ত ভেসিকল হিসেবে বর্ণনা করেছিলেন। লেডিগ অন্যান্য সমসাময়িক শারীরস্থানবিদদের, বিশেষ করে ইয়োহানেস পিটার মুলারকে (১৮০১-১৮৫৮) তাঁর গ্রন্থি ও প্যাথলজির জন্য কোষীয় মতবাদের উপর গুরুত্ব আরোপ করার কারণে তাঁর প্রতি শ্রদ্ধা জ্ঞাপন করেন। লিডিগের বইটি একই জাতীয় বিষয়ের উপরে লিখা অন্যান্য বইয়ের সমসাময়িক সময়ে প্রকাশিত হয়েছিল, উল্লেখযোগ্য কয়েকটি হচ্ছে-  কলিকারের Handbuch der Gewebelehre des Menschen  (১৮৫২) ("মানব টিস্যু বিজ্ঞানের ম্যানুয়াল") এবং ইয়োসেফ ভন গেরলাখের (১৮২০-১৮৯৬) Handbuch der allgemeinen und speciellen Gewebelehre des Menschlichen Körpers für Aerzte und Studierende (১৮৪৮) ("চিকিৎসক এবং শিক্ষার্থীদের জন্য মানবদেহের সাধারণ এবং বিশেষ টিস্যু তত্ত্বের ম্যানুয়াল") । অবশ্য,পাঠ্যপুস্তকটি  শোয়ানের আবিষ্কারের পরবর্তী দুই দশকে তুলনামূলক অণুবীক্ষণিক শারীরস্থানের বৃদ্ধির সর্বোত্তম বিবরণ দেয়।
তিনি ১৮৭৫ সালে বন বিশ্ববিদ্যালয়ের তুলনামূলক শারীরস্থান বিভাগের অধ্যাপক নিযুক্ত হন, সেখানে তিনি এনাটমিকাল ইনস্টিটিউটের পরিচালক এবং প্রাণিবিদ্যা জাদুঘর ও প্রাণিবিদ্যা ইনস্টিটিউটের পরিচালকও হয়েছিলেন। পরবর্তীতে তাঁকে Geheimer Medizinalrat ("গুপ্ত মেডিকেল পরিষদ") এবং ১৮৮৭ সালের ১লা এপ্রিলে ইমেরিটাস অধ্যাপক বানানো হয়। ১৯৩৮ সালের ১৩ই এপ্রিল তাঁর জন্মস্থান রটেনবুর্গ ওব ডের টাউবের শহরে তিনি মৃত্যু বরণ করেন। তাঁর স্ত্রী কাটারিনা ছিলেন এরলাঙেনের সার্জারি বিভাগের একজন অধ্যাপকের কন্যা; তাঁদের কোন সন্তান ছিল না। ফ্রানৎস ভন লেডিগ তাঁর জীবদ্দশায় বহু সম্মাননায় ভূষিত হয়েছিলেন। তাঁকে বোলনা বিশ্ববিদ্যালয় থেকে বিজ্ঞানের সম্মানসূচক ডক্টরেট ডিগ্রী দেওয়া হয়েছিল। তিনি লন্ডনের রয়্যাল সোসাইটি, নিউইয়র্ক বিজ্ঞান একাডেমি, সেন্ট পিটার্সবার্গের ইম্পেরিয়াল একাডেমি অফ সায়েন্সেস এবং রয়্যাল সুইডিশ একাডেমি অফ সায়েন্সেস (১৮৯৮) সহ একাধিক চিকিৎসা ও বৈজ্ঞানিক সোসাইটির সদস্য ছিলেন।
আন্তর্জাতিক অলিম্পিক কমিটি
আন্তর্জাতিক অলিম্পিক কমিটি বা আইওসি (International Olympic Committee) খেলাধুলাকেন্দ্রিক একটি আন্তর্জাতিক সংস্থা। এর সদর দফতর সুইজারল্যান্ডের লৌজানে এলাকায় অবস্থিত। পিয়ের দ্য কুবেরত্যাঁ ২৩ জুন, ১৮৯৪ সালে এটি প্রতিষ্ঠা করেন। প্রথম সভাপতি হিসেবে ছিলেন দিমেত্রিওস ভাইকেলাস। বতর্মানে এর সদস্য সংখ্যা হিসেবে রয়েছে বিশ্বের ২০৫টি দেশের জাতীয় অলিম্পিক কমিটি। তবে, ২০১০ সাল থেকে কুয়েত জাতীয় অলিম্পিক কমিটির উপর স্থগিতাদেশ প্রদান করায় তারা এখন সদস্য নয়।
অলিম্পিক
প্রাচীন গ্রিসে দেবতাদের বাসভূমি হিসেবে স্বীকৃত অলিম্পাস পাহাড়ের পাদদেশে গ্রিক দেবতাদের সম্মানার্থে যে খেলাধুলার প্রতিযোগিতা আয়োজন করা হতো তা অলিম্পিক গেমস নামে পরিচিত। খ্রিস্ট-পূর্ব ৭৭৬ অব্দ হতে ৩৯৬ খ্রিষ্টাব্দ সময়কালে এ খেলা প্রচলিত ছিল। পরবর্তীতে ১৮৯৬ সালে ফ্রান্সের ব্যারন পিয়ের দ্য কুবেরত্যাঁ'র উদ্যোগে আধুনিক অলিম্পিক গেমস পুনরায় প্রচলিত হয়।
ক্রীড়া আয়োজন
১৮৯৬ সালে গ্রিসের এথেন্সে ১ম গ্রীষ্মকালীন অলিম্পিক এবং ১৯২৪ সালে ফ্রান্সের চ্যামোনিক্সে ১ম শীতকালীন অলিম্পিক ক্রীড়া আসর বসেছিল। ২০১০ সালে সিঙ্গাপুরে ১ম গ্রীষ্মকালীন যুব অলিম্পিক এবং ২০১২ সালে ইন্সব্রুকে ১ম শীতকালীন যুব অলিম্পিক ক্রীড়া অনুষ্ঠিত হয়।
এরপর থেকে ১৯৯২ সাল পর্যন্ত একই সালে গ্রীষ্মকালীন এবং শীতকালীন অলিম্পিক অনুষ্ঠিত হতো। ঐ বছরের পর আইওসি'র সিদ্ধান্তক্রমে গ্রীষ্মকালীন অলিম্পিক ক্রীড়ার দু'বছর পর ১৯৯৪ সালে পুনরায় শীতকালীন অলিম্পিক অনুষ্ঠিত হয়েছিল। এর মূল কারণ ছিল নাম বিভ্রাট, প্রতিযোগিতা আয়োজনের পরিকল্পনা, বছরের দূরত্ব এবং সর্বোপরি অর্থনৈতিক ঘাটতি মোকাবেলায় আইওসি'র সক্ষমতা অর্জন করা। মূলতঃ আর্থিক আয় বৃদ্ধি পায় অলিম্পিক ক্রীড়া অণুষ্ঠানের বছরগুলোয়।
তন্মধ্যে ১৯১৩ থেকে ১৯১৯ সাল পর্যন্ত প্রথম বিশ্বযুদ্ধের কারণে এবং ১৯৩৭ থেকে ১৯৪৭ সাল পর্যন্ত দ্বিতীয় বিশ্বযুদ্ধের কারণে এ ক্রীড়া আয়োজন স্থগিত রাখা হয়েছিল।
রূপরেখা প্রণয়ন
200px|thumb|আন্তর্জাতিক অলিম্পিক কমিটির প্রতিষ্ঠাতা এবং এ সভাপতি হিসেবে চীরভাস্বর হয়ে আছেন পিয়ের দ্য কুবেরত্যাঁ। ২৩ জুন, ১৮৯৪ সালে অলিম্পিক গেমসকে পুণরুজ্জীবিত করার লক্ষ্যে একটি পিয়ের দ্য কুবেরত্যাঁ আন্তর্জাতিক প্রতিযোগিতার রূপরেখা প্রণয়ন করেন। ব্যারন আশাবাদী ছিলেন যে, এ প্রতিযোগিতার মাধ্যমে আন্তর্জাতিক সম্প্রদায়ের মধ্যে পারস্পরিক সৌহার্দ্য, যোগাযোগ এবং শান্তির সুমহান বাণী প্রতিষ্ঠিত হবে। এ প্রেক্ষাপটে প্রধান সংস্থা হিসেবে আইওসি বিভিন্ন দেশের স্থানীয় প্রশাসন এবং কর্তৃপক্ষের সাথে ক্রীড়ানুষ্ঠান আয়োজনের ব্যাপারে আলোচনায় অগ্রসর হয়। এছাড়াও, সংস্থাটি কপিরাইট, ট্রেডমার্কসহ অন্যান্য বিষয়াদিও অলিম্পিক গেমসের সাথে সম্পৃক্ত রাখতে সচেষ্ট হয়।
অলিম্পিক লোগো, অলিম্পিক পতাকা, নীতিবাক্য, মতাদর্শ, সঙ্গীত - এগুলোর সকলই আইওসি'র স্বত্ত্ব হিসেবে থাকবে ও পরিচালিত হবে। তথ্য হিসেবে ধারণ বা রেকর্ড, সরাসরি সম্প্রচার, পুণঃপ্রচার এবং বিপণনও সংস্থার নিয়ন্ত্রণে থাকবে। অন্যান্য সংস্থা যদি আইওসি-কে সহযোগিতা করে তাহলে তারা অলিম্পিক আন্দোলনে সম্পৃক্ত হয়েছেন বলে ধরে নেয়া হবে। সভাপতি এর সর্বময় ক্ষমতার অধিকারী ও দায়িত্বশীল হবেন। পাশাপাশি সহযোগী সদস্যগণও নিজ দেশের প্রতিনিধিত্ব করবেন।
অলিম্পিক বাজারজাতকরণ
১৯৮০-এর দশকের শুরুর দিকে ক্রমশঃ দেউলিয়ার দিকে নিপতিত হওয়া আইওসি তাদের একটি বিভাগকে ক্রীড়া বিষয়কে উপজীব্য করে বাজারজাতকরণ এবং সংগঠনকে খসড়াভাবে সহায়তার লক্ষ্যে অগ্রসর হয়। ১৯৯৮ সালে ঐ বিভাগের একজন নির্বাহী সদস্য হিসেবে মাইকেল পেইন আইওসি'র প্রথম বাজারজাতকরণ পরিচালক হিসেবে নিযুক্ত হয়েছিলেন।
আইওসিতে ২০ বছর যাবৎ সম্পৃক্ত অবস্থায় পেইন সংস্থাটিকে আর্থিক ভিত্তি সুদৃঢ় করেন। তিনি বাজারজাতকরণ পরিকল্পনায় সফলতা অর্জন করে সংস্থাকে মাল্টি-বিলিয়ন ডলারের তহবিলে দাঁড় করান।
রাজস্ব আহরণ
অলিম্পিক আন্দোলনকে বেগবান করতে পাঁচটি প্রধান পরিকল্পনা গ্রহণের মাধ্যমে রাজস্ব আহরিত হয়। আইওসি ক্রীড়া সম্প্রচার সম্পর্কীয় চুক্তি এবং <abbr title="দি অলিম্পিক পার্টনার">টিওপি -এর মাধ্যমে এটি পরিচালনা করে। অলিম্পিক গেমসের সাংগঠনিক কমিটি অভ্যন্তরীণ সম্প্রচার, টিকেটিং এবং বৈধভাবে বিতরণের জন্য স্বাগতিক দেশকে প্রয়োজনীয় দিক-নির্দেশনা প্রদান করে থাকে। অলিম্পিক আন্দোলনে $৪ বিলিয়নেরও অধিক অর্থ যা €২.৫ বিলিয়ন সমপরিমাণ, সাম্প্রতিককালে (২০০১-২০০৪) সংগৃহীত হয়েছে।
উপার্জিত অর্থ থেকে কিছু অর্থ অলিম্পিক আন্দোলনের সাথে জড়িত সংস্থাকে প্রদান করা হয়। প্রদেয় অর্থ পরবর্তীকালে অলিম্পিক গেমসসহ বৈশ্বিক ক্রীড়াঙ্গণে অংশগ্রহণকারী ক্রীড়াবিদ, ক্রীড়া ব্যবস্থাপনার উন্নয়ন সংক্রান্ত খাতে ব্যবহার করা হয়। এছাড়াও আনুমানিক ৮% অর্থ বাজারজাতকরণের মাধ্যমে অর্থসংগ্রহের জন্য কারিগরী ও প্রশাসনিক খাতে ব্যয় করে।
নির্বাহী পরিষদ
আইওসি নির্বাহী পরিষদ ১৫ সদস্যবিশিষ্ট হয়ে থাকে। তন্মধ্যে - ১ জন সভাপতি, ৪ জন সহ-সভাপতি এবং বাকী ১০ জন সদস্যরূপে নির্বাচিত হন। সকল সদস্যদের গোপন ভোটের মাধ্যমে তাদের রায় ও মতামতের প্রতিফলন ঘটান। গণতান্ত্রিক পন্থায় সংখ্যাগরিষ্ঠ ভোটে নির্বাচন করা হয়। আইওসি নির্বাহী পরিষদ প্রশাসনিক এবং অন্যান্য বিষয়াদিতে যাবতীয় দায়ভার নিয়ে থাকেন।
আইওসি সভার অধিবেশনে গোপন ব্যালটের মাধ্যমে সদস্য হিসেবে নির্বাচিত মধ্য থেকে সভাপতি নির্বাচিত করা হয়। একজন সভাপতি একাধারে আট বছরের জন্য নির্বাচিত হতে পারেন। পরবর্তীতে অতিরিক্ত আরো চার বছরের জন্য নবায়ণ করা যাবে। বর্তমান সভাপতি হিসেবে আট বছর মেয়াদকালের জন্য ১০ সেপ্টেম্বর, ২০১৩ তারিখ থেকে ক্ষমতাসীন আছেন জার্মানির থমাস বাখ। তিনি ২য় মেয়াদে অতিরিক্ত সময়ের জন্য ২০২১ সালে পুনরায় নির্বাচনে অংশ নিতে পারবেন। সাবেক সভাপতি জোয়াও এন্টোনিও সামারাঞ্চ আজীবন সম্মানিত সভাপতি হিসেবে নির্বাচিত হয়েছেন।
সভাপতির তালিকা
আইওসি'র সভাপতি হিসেবে এ পর্যন্ত ৯ জন বিশিষ্ট ব্যক্তিত্ব দায়িত্বভার গ্রহণ করেছেন।
প্রদেয় সম্মাননা
অলিম্পিক গেমসে পদক বিজয়ী প্রতিযোগীদেরকে স্বর্ণপদক, রৌপ্যপদক এবং ব্রোঞ্জপদক প্রদান করা হয়। এছাড়াও, আওসি কর্তৃক অন্যান্য সম্মাননা প্রদানেরও ব্যবস্থা রয়েছে।
প্রকাশনা
আন্তর্জাতিক অলিম্পিক কমিটি কর্তৃপক্ষের মাধ্যমে অলিম্পিক রিভিউ এবং রেভ্যু অলিম্পিক শিরোনামে ১৮৯৪ সালে প্রকাশিত হচ্ছে।
বাংলাদেশ অলিম্পিক সংস্থা
জাতীয় অলিম্পিক কমিটি হিসেবে বাংলাদেশ অলিম্পিক সংস্থা বাংলাদেশের প্রতিনিধিত্ব করছে। এর সদর দফতর ঢাকায়। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। এশিয়া অলিম্পিক সংস্থা-সহ ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।
নাজিম উদ্দিন আহমেদ
নাজিম উদ্দিন আহমেদ নামটি দিয়ে বোঝানো হতে পারে-
আমতলা
আমতলা ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি গ্রাম।
ভৌগোলিক উপাত্ত
গ্রামটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
জনসংখ্যার উপাত্ত
ভারতের ২০১১ সালের আদম শুমারি অনুসারে আমতলা এর জনসংখ্যা হল৪৬,৯৫৮ জন। এর মধ্যে পুরুষ ৫২%, এবং নারী ৪৮%।
আমতলা শহরের সাক্ষরতার হার ৭৩%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আমতলা এর সাক্ষরতার হার বেশি।
আমতলা এর জনসংখ্যার ১১% হল ৬ বছর বা তার কম বয়সী।
তথ্যসূত্র
3. রাজ্য মন্ত্রী সভায় ইং 17/02/16 অনুমোদিত স্বশাসিত শহর।
মৃত্তিকা রসায়ন
থাম্ব|সেলুলোজ অ্যানিয়োনিক হাইড্রোজেল প্রয়োগের পরে মাটিতে জল ধরে রাখার উদাহরণ মৃত্তিকা রসায়ন বলতে মাটির রাসায়নিক বৈশিষ্ট্য নিয়ে অধ্যয়ন ও গবেষণামূলক কর্মকাণ্ডকে বুঝায়। মৃত্তিকা রসায়ন- খনিজ পদার্থসমূহ, জৈব বস্তু এবং প্রাকৃতিক উপাদানসমূহের দ্বারা প্রবাভিত হয়।
ইতিহাস
১৯৬০ সালের শেষভাগ পর্যন্ত, মৃত্তিকা রসায়ন সাধারণত মাটিতে থাকা রাসায়নিক ক্রিয়া-বিক্রিয়ার উপর আলোকপাত করত, যা মৃত্তিকা গঠনে অবদান রাখে বা যেগুলো উদ্ভিদের বৃদ্ধিতে প্রভাবিত করে সেগুলোর উপর। তখন থেকেই, পরিবেশ দূষণ, জৈব এবং অজৈব মৃত্তিকা দূষণ এবং সম্ভাব্য বাস্তুসংস্থানগত স্বাস্থ্য এবং পরিবেশগত স্বাস্থ্য ঝুঁকি সম্পর্কে উদ্বেগ বৃদ্ধি পেতে থাকে। এরই ফলশ্রুতিতে, মৃত্তিকা রসায়নের উপর জোড় দিয়ে মৃত্তিকাবিজ্ঞান এবং কৃষি মৃত্তিকাবিজ্ঞানকে পরিবর্তন করে পরিবেশগত মৃত্তিকা বিজ্ঞানে স্থানান্তর করা হয়।
পরিবেশ মৃত্তিকা রসায়ন
দূষক বা সংক্রামকের পরিণতি সম্পর্কে সর্বোচ্চ পূর্বাভাষ, এবং একই সাথে যে প্রক্রিয়ায় তারা প্রাথমিকভাবে মাটিতে অবমুক্ত হয় সে বিষয়ের জ্ঞানই হচ্ছে পরিবেশ মৃত্তিকা রসায়ন। কোন রাসায়নিক মৃত্তিকা পরিবেশের সংস্পর্শে আসার সাথেসাথে অজস্র রাসায়নিক বিক্রিয়া ঘটাতে শুরু করে, যার কারণে দূষক বা সংক্রামকের বিষাক্ততা হ্রাস বা বৃদ্ধি পায়। এই বিক্রিয়াগুলোর মধ্যে রয়েছে শোষণ, অধঃক্ষেপণ, পলিমারকরণ, দ্রবণ, মিশ্রিতকরণ এবং জারণ/বিজারণ। এই বিক্রিয়াসমূহ প্রায় সময় পরিবেশ উপশমের সাথে জড়িত বিজ্ঞানী এবং প্রকৌশলীদের দ্বারা উপেক্ষিত হয়। এই প্রক্রিয়াসমূহের ব্যাপারে ধারণা নিলে দূষক বা সংক্রামকের পরিণতি সম্পর্কে উন্নতর পূর্বাভাষ এবং বিষাক্ততা সম্পর্কে আমাদের সক্রিয় করে তোলে এবং বিজ্ঞানসম্মতভাবে সংশোধনের আভাষ দেয়, এবং মূল্য-সাশ্রয়ী উপশম পদ্ধতির বিকাশ ঘটায়।
প্রাণ কুমার শর্মা
প্রাণ কুমার শর্মা (১৫ আগস্ট ১৯৩৮ – ৬ আগস্ট ২০১৪), প্রাণ নামে অধিক পরিচিত। একজন কার্টুনিস্ট ও কমিকস লেখক। তার সৃষ্ট কার্টুন গুলির মধ্যে চাচা চৌধুরী জনপ্রিয়। তিনি ১৯৩৮ সালের ১৫ অগস্ট লাহৌরের কাছে কাসুরে জন্মগ্রহণ করেন। ভারতের দেশভাগের পর তার পরিবার গ্বালিয়রে চলে আসেন। সেখান থেকেই তিনি বিএ পাশ করেন। এর পরে তিনি দিল্লি থেকে রাষ্টবিজ্ঞানে স্নাতকোত্তর হন । মুম্বইয়ের একটি আর্ট কলেজে পাঁচ বছরের পাঠ্যক্রমে ভর্তি হয়েছিলেন।  তিনি কর্মজীবন শুরু করেন দিল্লি থেকে প্রকাশিত সংবাদপত্র মিলাপ এর কার্টুনিস্ট হিসেবে। ১৯৬০ সালে তার প্রথম ব্যঙ্গচিত্র প্রকাশিত হয়। তার বানানো ডাবু চরিত্রটি সে সময় দেশজোড়া খ্যাতি পেয়েছিল। শ্রীমতীজি, বিল্লু, চন্নি চাচি-র মতো আরও একাধিক জনপ্রিয় চরিত্রের স্রষ্টা তিনি।‘ইন্ডিয়ান ইনস্টিটিউট অফ কার্টুনিস্টস’-এর তরফ থেকে ২০০১ সালে তাকে লাইফ টাইম অ্যাচিভমেন্ট পুরস্কার দেওয়া হয়।  প্রাণকে ভারতের ‘ওয়াল্ট ডিজনি’ বলা হয়৷
প্রাথমিক জীবন
পাকিস্তানের লাহোরের নিকটবর্তী কসুরে ১৯৩৮ সালে প্রাণ কুমার শর্মা জন্মগ্রহণ করেন। এরপরে তার পরিবার প্রথমে গোয়ালিয়রে ও ১৯৪৭ সালে ভারত-পাকিস্তান বিভাজনের পরে দিল্লী তে চলে আসে। ছোটবেলা থেকেই তিনি আঁকাআঁকি দেখেই বেড়ে ওঠেন, বিশেষত তার বড় ভাইয়ের আঁকাআঁকি দেখেই তিনি শিখেন এবং ভাইয়ের ব্যবহৃত রঙ-তুলি ব্যবহার করেই তিনি বাড়ির ঘরের দেওয়ালে ছবি আঁকতেন। মায়ের জন্য প্রাণের এই ধরনের আঁকিবুকি ছিল রীতিমত অসহনীয় দুরন্তপনা, কিন্তু এই দুরন্তপনার মাঝেই লুকিয়ে ছিল শিল্প ও সাহিত্যের জগতের এক অন্যতম প্রতিভা। দীর্ঘদিন ক্যান্সারে ভুগে ২০১৪ সালের ৫ আগস্ট ৭৫ বছর বয়সে প্রাণ মৃত্যুবরণ করেন।
রাত-ভোর
রাত-ভোর (Raat Bhore) ১৯৫৫ সালে মুক্তিপ্রাপ্ত মৃণাল সেন পরিচালিত বাংলা চলচ্চিত্র। এটি মি. সেনের প্রথম চলচ্চিত্র ছিল।
গুলিয়াখালী সমুদ্র সৈকত
গুলিয়াখালী সমুদ্র সৈকত বাংলাদেশের চট্টগ্রামের সীতাকুণ্ড উপজেলায় নদীর মোহনায় অবস্থিত। এটি মুরাদপুর সৈকত নামেও পরিচিত। সমুদ্রসৈকতটিকে পর্যটন সংরক্ষিত এলাকা ঘোষণা করেছে সরকার। উপকূলীয় সংরক্ষিত বনাঞ্চলের ২৫৯ দশমিক ১০ একর জায়গা এই ঘোষণার আওতায় থাকবে।
ইতিহাস
সৈকতটি সম্পর্কে ধারণা কম থাকায় পূর্বে এখানে মানুষের সমাগম কম হতো। ২০১৪ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) কিছু ছাত্র ঘুরে তার ছবি ফেসবুক, ইউটিউবে আপলোড করেন। এরপরই সৈকতটির ব্যাপারে সবাই জানতে পারেন। বর্তমানে এখানে প্রচুর মানুষের সমাগম হয়।
অবস্থান
গুলিয়াখালী সমুদ্র সৈকত এটি সীতাকুণ্ডের সীতাকুণ্ড বাজার থেকে ৫ কিলোমিটার দূরত্বে অবস্থিত।
প্রাকৃতিক নৈসর্গ
প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। সৈকতের পশ্চিমে দিগন্ত জোড়া জলরাশি, পূর্ব দিকে তাকালে দেখা মেলে পাহাড়ের। এলাকায় কেওড়া বন রয়েছে। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে। সৈকতের পাঁচ কিলোমিটারের মধ্যে চন্দ্রনাথ পাহাড় ও মন্দির, বোটানিক্যাল গার্ডেন ও ইকোপার্কের সহস্রধারা ও সুপ্তধারা নামের দুটি ঝরনা।
পর্যটন কেন্দ্র
প্রকৃতির অপরূপ সৌন্দর্যে ভরপুর চট্টগ্রামের সীতাকুণ্ডের গুলিয়াখালী সমুদ্র সৈকতকে পর্যটন সংরক্ষিত এলাকা হিসেবে ঘোষণা করেছে বেসরকারি বিমান পরিবহন ও পর্যটন মন্ত্রণালয়। সৈকতটি এতদিন সরকারি ভাবে পর্যটন কেন্দ্র হিসেবে স্বীকৃতি লাভ না করলেও সেখানে প্রচুর মানুষের সমাগম হয়ে থাকে। যা স্থানীয় অর্থনীতিতে অবদান রাখছে। আগে সৈকতে বোট ভাড়া/গাড়ি পার্কিং এর কোন সু-ব্যবস্থা ছিল না। সাম্প্রতিক সময়ে কর্তৃপক্ষ তা বেঁধে দিয়েছেন। তবে ট্যুরিস্ট পুলিশ না থাকায় রাতে সৈকতটি নিরাপদ নয়।
১৯৯২ গ্রীষ্মকালীন অলিম্পিকে ভারত
স্পেনের বার্সেলোনায় ১৯৯২ সালের গ্রীষ্মকালীন অলিম্পিকে ভারত অংশ নিয়েছিল।
তীরন্দাজি
অলিম্পিক তীরন্দাজিতে ভারতের দ্বিতীয় উপস্থিতিতে তিনজন পুরুষ তীরন্দাজ ভারতের প্রতিনিধিত্ব করেছিলেন ।
আমরুল ইউনিয়ন
আয়তন
এই ইউনিয়নের মোট আয়তন
জনসংখ্যা
এই ইউনিয়নের মোট জনসংখ্যা ২১,৭৭৫ জন।
প্রশাসনিক কাঠামো
এই ইউনিয়ন ১৯ টি গ্রাম ও ৯টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ২৮.৫%
হাট-বাজার
নগরহাট, ডেমাজানী বাজার, আমিন বাজারসহ আরো কয়েকটি ছোট ছোট বাজার রয়েছে আমরুল ইউনিয়নে।
জনপ্রতিনিধি
ইউনিয়নের বর্তমান চেয়ারম্যান আছাদুজ্জামান অটল, ১ নং ওয়ার্ডের বারবার নির্বাচিত মেম্বার আব্দুর রশিদ টুকু।
দর্শনীয় স্থান
বলিহার রাজার কাচারি ঘর
বেড়েরবাড়ী খালের ব্রিজ
সাঘাটিয়া বাথানতলা
এসবিআই কার্ড
এসবিআই কার্ড এন্ড পেমেন্ট সার্ভিসেস লিমিটেড, পূর্বে এসবিআই কার্ড এন্ড পেমেন্ট সার্ভিসেস প্রাইভেট লিমিটেড নামে পরিচিত, একটি সম্পূর্ণ ক্রেডিট কার্ড কোম্পানি এবং ভারতে পেমেন্ট সলিউশন প্রদানকারী। এসবিআই কার্ডটি ১৯৯৮ সালের অক্টোবরে ভারতের বৃহত্তম ব্যাঙ্ক, ভারতীয় স্টেট ব্যাঙ্ক এবং জিই ক্যাপিটাল দ্বারা চালু করা হয়। ২০১৭ সালের ডিসেম্বরে, ভারতীয় স্টেট ব্যাঙ্ক এবং কার্লাইল গ্রুপ কোম্পানিতে জিই ক্যাপিটালের অংশীদারিত্ব অধিগ্রহণ করে। এসবিআই কার্ডের সদর দফতর গুরুগ্রাম, হরিয়ানা / দিল্লি এনসিআর এবং ভারত জুড়ে ১০০ টিরও বেশি শহরে শাখা রয়েছে। কোম্পানিটি ভারতে একমাত্র সর্বজনীনভাবে তালিকাভুক্ত সম্পূর্ণ নিবদ্ধ ক্রেডিট কার্ড প্রদানকারী।
শেয়ারহোল্ডিং
ভারতীয় স্টেট ব্যাঙ্কের এসবিআই কার্ডস অ্যান্ড পেমেন্ট সার্ভিসেস লিমিটেড (SBICPSL) এর ৬০% শেয়ার এবং জিই ক্যাপিটাল বিজনেস প্রসেস ম্যানেজমেন্ট সার্ভিসেস লিমিটেড (GECBPMSL) এর ৪০% শেয়ার রয়েছে।
পথ বেঁধে দিলো
পথ বেঁধে দিলো প্রেমেন্দ্র মিত্র নিজের উপন্যাস অবলম্বনে  পরিচালিত একটি বাংলা  চলচ্চিত্র ছিল । এই চলচ্চিত্রটি ১৯৪৫ সালে ডিলাক্স পিকচার্সের ব্যানারে প্রকাশিত হয়েছিল. ।
এসবিআই কার্ড
শেয়ারহোল্ডিং
২০১৭ সালে, জিই ক্যাপিটাল আর্থিক পরিষেবা খাত থেকে বেরিয়ে আসার বৈশ্বিক কৌশলের অংশ হিসাবে স্টেট ব্যাংক অফ ইন্ডিয়ার সাথে তার যৌথ উদ্যোগ থেকে বেরিয়ে আসে। এর পরে, স্টেট ব্যাঙ্ক অফ ইন্ডিয়া তার অংশ বাড়িয়ে ৭৪% এবং কার্লাইল গ্রুপ, জিই ক্যাপিটাল প্রতিস্থাপনের সময় উভয় সংস্থায় ২৬% বিনিয়োগ করেছিল। এসবিআই কার্ড এখন ভারতের বম্বে স্টক এক্সচেঞ্জ এবং ন্যাশনাল স্টক এক্সচেঞ্জের একটি তালিকাভুক্ত কোম্পানি।
নতুন ব্র্যান্ডের পরিচয়
ফেব্রুয়ারী ২০১৯ এ, এসবিআই কার্ড সহস্রাব্দ প্রজন্মের কাছে আবেদন করার জন্য ডিজাইন করা নতুন ব্র্যান্ড পরিচয় উন্মোচন করেছে। নতুন সংজ্ঞায়িত পরিচয়টি ব্র্যান্ডের সমসাময়িক এবং যুব-কেন্দ্রিক দৃষ্টিভঙ্গি এবং সহস্রাব্দের ভোক্তাদের সাথে একটি শক্তিশালী সংযোগ গড়ে তোলার প্রচেষ্টাকে প্রতিফলিত করে। ব্র্যান্ড পরিবর্তনের অংশ হিসাবে, এসবিআই কার্ড তার নতুন লোগোও উন্মোচন করেছে। লোগোটি নীল কীহোল এবং এসবিআই ওয়ার্ডমার্কটি ধরে রাখে যখন 'কার্ড' শব্দটির স্টাইলিংটি একটি ভিন্ন টাইপফেসে পরিবর্তিত হয়েছে।